ΓΡΑΠΤΗ ΕΡΩΤΗΣΗ E-2605/02

υποβολή: Michl Ebner (PPE-DE) προς την Επιτροπή

(18 Σεπτεμβρίου 2002)

Θέμα: Ρύθμιση σχετικά με το χρόνο εργασίας για οδηγούς φορτηγών

Η ερώτηση έχει σχέση με την εκδοθείσα στις 11 Μαρτίου 2002 οδηγία 2002/15/ΕΚ(1) του Ευρωπαϊκού Κοινοβουλίου και του Συμβουλίου σχετικά με τη ρύθμιση του χρόνου εργασίας προσώπων τα οποία ασκούν δραστηριότητα οδηγού στον τομέα οδικών μεταφορών.

Επί πλέον γίνεται αναφορά στις έντονες συζητήσεις στο Συμβούλιο για την διαφωνία πουπήρξε μεταξύ Συμβουλίου και Κοινοβουλίου στο πρόβλημα της συμπερίληψης των αυτοαπασχολούμενων οδηγών φορτηγών, το οποίο κατέστη δυνατόν να λυθεί στην επιτροπή συνδιαλλαγής με την προσωρινή εξαίρεση των αυτοαπασχολούμενων οδηγών φορτηγών από την εν λόγω οδηγία μέχρι το 2009, καθώς και στο γεγονός ότι μερικούς μήνες μετά τη θέση σε ισχύ της οδηγίας μεταφορικές επιχειρήσεις και μεταφορείς στην Ευρώπη απαιτούν μία εξίσωση όσον αφορά τη ρύθμιση για το χρόνο εργασίας για όλους τους οδηγούς φορτηγών — είτε είναι αυτοαπασχολούμενοι είτε όχι — διότι από την άποψη της ασφάλειας στις μεταφορές η εν λόγω οδηγία, η οποία έχει ως αποτέλεσμα οι αυτοαπασχολούμενοι οδηγοί να έχουν περισσότερες ώρες οδηγήσεως — είναι ιδιαίτερα αμφισβητήσιμη και με μονομερή χρήση του περιορισμού του χρόνου εργασίας θα οδηγούσε σε στρέβλωση του ανταγωνισμού προς όφελος των μικρών επιχειρήσεων.

Η Επιτροπή καλείται,

- να λάβειπόψη της το εν λόγω γεγονός, ιδιαίτερα σε ό,τι αφορά τη έκθεση την οποία θα πρέπει ναποβάλει το αργότερο 2 έτη πριν από την 23η Μαρτίου 2009·

- να αναφέρει τη σημερινή άποψή της επί του εν λόγω θέματος, κυρίως σε σχέση με τις ιδιαιτερότητες που παρατηρούνται στις οδικές μεταφορές και τις συνθήκες του ανταγωνισμού.

(1) ΕΕ L 80 της 23.3.2002, σελ. 35.

Απάντηση της κας de Palacio εξ ονόματος της Επιτροπής

(15 Οκτωβρίου 2002)

Η Επιτροπή έχει συνείδηση των δυνατοτήτων στρέβλωσης του ανταγωνισμού μεταξύ των μισθωτών οδηγών και των αυτοαπασχολούμενων οδηγών, τις οποίες εισάγει η εφαρμογή των διατάξεων της τομεακής Οδηγίας 2002/15/ΕΚ του Ευρωπαϊκού Κοινοβουλίου και του Συμβουλίου της 11ης Μαρτίου 2002 για την οργάνωση του χρόνου εργασίας των ασκούντων κινητές δραστηριότητες οδικών μεταφορών, στην πρώτη ομάδα το 2005 και στη δεύτερη ομάδα το 2009. Ωστόσο, αυτήπήρξε καρπός ενός δύσκολου συμβιβασμού μεταξύ του Συμβουλίου και του Ευρωπαϊκού Κοινοβουλίου, τον οποίο η Επιτροπή αποδέχεται και σέβεται.

Αμφότερες οι κατηγορίες οδηγώνπόκεινται ήδη στους κοινοτικούς κανόνες για την εναρμόνιση ορισμένων κοινωνικών διατάξεων στον τομέα των οδικών μεταφορών(1) ενώ η κούραση από το βαρύ ωράριο εργασίας δεν κάνει διάκριση μεταξύ μισθωτών και αυτοαπασχολούμενων οδηγών.

Η Επιτροπή αναγνωρίζει το γεγονός της μεγάλης απόκλισης στις απόψεις των κρατών μελών και της βιομηχανίας εις ό,τι αφορά την εν λόγω Οδηγία, καθώς και τις δυσκολίες συμβιβασμού. Επιπλέον, επιθυμεί ναπενθυμίσει στο Αξιότιμο Μέλος του Κοινοβουλίου ότι η αρχική πρότασή της(2) απέβλεπε στην εφαρμογή κοινών ωραρίων εργασίας για όλους τους οδηγούς. Η Επιτροπή θα εξετάσει τον αντίκτυπο της εφαρμογής στον κλάδο, προτού συντάξει την έκθεση για τηνπαγωγή — ή μη — των αυτοαπασχολούμενων οδηγών στο ωράριο εργασίας, χωρίς όμως να προκαταλάβει το αποτέλεσμα, στο στάδιο αυτό.

(1) ΕΕ L 370 της 31.12.1985.

(2) ΕΕ C 43 της 17.2.1999.